**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA JAGODNJAK**

**Javni natječaj za financiranje programa i projekata od interesa za opće dobro na području Općine Jagodnjak u 2025. godini**

**Javni poziv za prijavljivanje projekata za Program javnih potreba u kulturi Općine Jagodnjak u 2025. godini**

**UPUTA ZA PRIJAVITELJE**

**Datum objave javnog natječaja: 02.01.2025.**

**Rok za dostavu prijava: 01.02.2025.**

**Ciljevi natječaja i prioriteti za dodjelu sredstava**

Opći cilj ovog natječaja je povećanje učinkovitosti i sposobnosti udruga sa sjedištem na području Općine Jagodnjak i/ili čiji su članovi s područja Općine Jagodnjak i/ili koje provode program i projekt na području Općine Jagodnjak, za preuzimanje veće uloge i odgovornosti kojima se zadovoljavaju potrebe korisnika i potrebe Općine Jagodnjak kao zajednice u cjelini, u područjima sporta, društvenih djelatnosti i kulture.

Specifični cilj ovog natječaja je unaprijediti sposobnost udruge za pružanje društvenih usluga korisnicima te potaknuti udruge na kvalitetniji rad.

Prioritet za dodjelu sredstava za projektne aktivnosti kojima se pospješuje realizacija općeg i specifičnog cilja ovog Natječaja, a koje su usmjerene na slijedeća prioritetna područja:

Putem programa zadovoljavanja javnih potreba u sportu za 2025. godinu subvencionira se:

* organizirano natjecanje djece do 14. godina,
* organizirano natjecanje djece i omladine od 14 do 18 godina (troškovi natjecanja),
* adaptacija sportskih objekata,
* organizacija turnira,
* ostale subvencije prema ocijeni Općinskog vijeća

Putem programa zadovoljenja javnih potreba u kulturi za 2025. godinu subvencioniraju se:

* 1. organizirani javni nastupi članova i sekcija kulturno-umjetničkog društva, te sudjelovanje na smotrama
  2. redovan rad sekcija kulturno- umjetničkog društva
  3. organiziranje literarnih večeri i nastupa kulturnih djelatnika

Planirani iznosi

Za financiranje programa planirani su iznosi u Proračunu Općine Jagodnjak za 2025. godinu.

Programi i projekti se mogu financirati do 100% iznosa ukupnih prihvatljivih troškova, pri čemu potencijalni prijavitelji nisu dužni osigurati sufinanciranje iz vlastitih izvora.

Prihvatljivi prijavitelji

* Udruga upisana u Registar neprofitnih organizacija
* Udruga upisana u Registar Ministarstva uprave s najmanje podnesenim zahtjevom za usklađenjem sukladno Zakonu o udrugama (NN br. 74/14, 70/17. 98/19. 151/22)
* Program koji udruga prijavi na natječaj bude ocijenjen kao značajan, kvalitetan, inovativan i koristan za zadovoljenje javnih potreba Općine Jagodnjak
* Da je udruga uredno ispunila obveze iz prethodnog razdoblja prema Općini Jagodnjak, tj. da je dostavila narativni i financijski izvještaj o ostvarenju projekata iz 2024. godine, ukoliko je sudjelovala na natječaju iz 2024. godine i dobila sredstava

Vremensko razdoblje i mjesto provedbe programa i projekata

Planirano trajanje programa i projekata je 12. mjeseci. Projektne aktivnosti trebaju se završiti do zaključno 31.12.2025. godine.

Mjesto provedbe je Općina Jagodnjak a pojedine aktivnosti moguće je provoditi na području cijele Republike Hrvatske.

Prihvatljivost troškova

Sredstvima ovog Natječaja mogu se financirati samo stvarni i prihvatljivi troškovi nastali provođenjem programa i projekata u naznačenom vremenskom razdoblju. Prilikom procjene projekta, ocjenjivat će se naznačeni troškovi kao i realnost visine troškova.

Prihvatljivi izravni troškovi

* Troškovi izravno vezani za provedbu pojedinih aktivnosti unutar predloženih programa i projekata za vrijeme razdoblja provedbe programa ili projekta
* Troškovi moraju biti navedeni u ukupnom predviđenom proračunu projekta ili programa a nužni su za provođenje istog
* Troškovi trebaju biti umjereni, opravdani i u skladu sa zahtjevima racionalnog financijskog upravljanja

Prihvatljivi neizravni troškovi

Korisniku sredstava se može odobriti i pokrivanje dijela neizravnih troškova, kao što osu energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa.

Neprihvatljivi troškovi

* Dugovi i stavke za pokrivanje gubitaka ili dugova
* Dospjele kamate po obvezama
* Stavke koje se već financiraju iz javnih izvora
* Kupovina zemljišta i građevina, osim kada je to nužno za provođenje programa ili projekta
* Drugi troškovi koji nisu u neposrednoj povezanosti sa sadržajem i ciljevima projekta ili programa

NAČIN PRIJAVE

Za prijavu na javni natječaj / javni poziv prijavitelji moraju popuniti propisane natječajne obrasce i dostaviti potrebnu dokumentaciju :

* Obrazac opisa programa ili projekta
* Obrazac proračuna programa ili projekta
* Presliku Statuta prijavitelja (osim za religijske potrebe)
* Drugu potrebnu dokumentaciju sukladno propisima

Sadržaj obrasca

Potrebno je ispuniti sve tražene podatke, obrazac popuniti na računaru i ispisati ga, potpisati i ovjeriti te predati osobno u pisarnicu Općine Jagodnjak.

Obrasci kojima nedostaju podaci, koji su ispisani rukom, neće se uzeti u razmatranje i prijava će se smatrati nevažećom.

Prijavu poslati na adresu: Općina Jagodnjak, Jedinstveni upravni odjel, B. Kidriča 100, 31324 Jagodnjak s obveznom naznakom – za javni natječaj za financiranje programa i projekata od interesa za opće dobro – NA OTVARAJ – ilinaznakom ̋Za Javni poziv za prijavljivanje javnih potreba u kulturi –NE OTVARAJ ̋

Rok za podnošenje prijave

Rok za prijavu je 30 dana od dana objave Natječaja, odnosno do zaključno **01.02.2025.**

Obrasci za prijavu nalaze se na mrežnoj stranici Općine Jagodnjak [www.jagodnjak.hr](http://www.jagodnjak.hr)

Za eventualna pitanja obratiti se pismeno, usmeno ili putem e-maila [opcina@jagodnjak.hr](mailto:opcina@jagodnjak.hr)

PROCJENA PRIJAVE I DONOŠENJE ODLUKE O DODJELI SREDSTAVA

Nadležno povjerenstvo vrši provjeru propisanih uvjeta Natječaja.

Nakon provjere, zapisnikom se utvrđuje koje se prijave upućuju na procjenu kvaliteta a koje se odbijaju radi neispunjavanja propisanih uvjeta.

Jedinstveni upravni odjel obavještava pismenim putem sve prijavitelje čije prijave nisu zadovoljile propisane uvjete. Udruge koje su dobile obavijesti da njihova prijava ne ispunjava propisane uvjete, mogu u roku od osam dana izjaviti prigovor načelniku Općine Jagodnjak.

Nakon procjene, Općina će javno objaviti rezultate natječaja s podacima o udrugama i programima odnosno projektima i odobrenim sredstvima.

Nezadovoljne udruge imaju pravo na prigovor u roku od 8 dana od dana dostave obavijesti o rezultatima natječaja. Odluku o prigovoru donosi načelnik Općine Jagodnjak.

JUO Općine Jagodnjak